jkorsvik/nowiki_second_scrape_merged huggingface dataset:
Candace Cameron Bure

Candace Cameron Bure (født 6. april 1976) er en amerikansk skuespiller. Hun er mest kjent for å spille D.J Tanner i Full House (Under samme tak), og i etterkommeren Fuller House (Fortsatt under samme tak).


== Referanser ==


== Eksterne lenker ==
(en) Candace Cameron Bure på Internet Movie Database 
(sv) Candace Cameron Bure i Svensk Filmdatabas 
(da) Candace Cameron Bure på Scope 
(fr) Candace Cameron Bure på Allociné 
(en) Candace Cameron Bure på AllMovie 
(en) Candace Cameron Bure hos Turner Classic Movies 
(en) Candace Cameron Bure hos Rotten Tomatoes 
(en) Candace Cameron Bure hos TV Guide 
(en) Candace Cameron Bure hos The Movie Database 
(en) Candace Cameron Bure hos Behind The Voice Actors
Hatamus gressitti

Hatamus gressitti er en biller som hører til gruppen hornbiller i familien skarabider (Scarabaeidae).


== Utseende ==
En middelsstor (gjerne ca. 25 millimeter), avlang, blankt mørkbrun hornbille. Hannen har et kort horn i pannen, men de mangler de kraftige hornene man ser hos mange andre hornbiller. Pronotum har små men dype, spredte punktgroper. Beina er kraftige, men fotleddene ganske tynne, leggene med kraftige tenner på yttersiden, den er mer langbeint enn de fleste andre hornbiller. Dekkvingene mangler markerte punktstriper og er skinnende blanke.


== Levevis ==
Lite ser ut til å være kjent om biologien til denne slekten.


== Utbredelse ==
Arten er utbredt på Ny-Guinea.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Oryctoderini
Slekten Hatamus Sharp, 1877
Hatamus gressitti Endrödi, 1971


== Kilder ==
Dynastidae du monde- sjekkliste over artene Arkivert 5. august 2013 hos Wayback Machine.
Nettside om arten


== Eksterne lenker ==
Artikkelen har ingen egenskaper for arter i Wikidata
Hatamus tarsalis

Hatamus tarsalis er en biller som hører til gruppen hornbiller i familien skarabider (Scarabaeidae).


== Utseende ==
En middelsstor (gjerne ca. 25 millimeter), avlang, blankt brunsvart hornbille. Hannen har to korte horn i pannen, men de mangler de kraftige hornene man ser hos mange andre hornbiller. Han har også to små lkjøler foran på pronotum, utenfor disse er pronotum litt uthulet. Pronotum har små men dype, spredte punktgroper. Beina er kraftige, men fotleddene ganske tynne, leggene med kraftige tenner på yttersiden, den er mer langbeint enn de fleste andre hornbiller. Dekkvingene mangler markerte punktstriper og er skinnende blanke. Hunnen mangker horn og knøler på pronotum.


== Levevis ==
Lite ser ut til å være kjent om biologien til denne slekten.


== Utbredelse ==
Arten er utbredt på Ny-Guinea.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Oryctoderini
Slekten Hatamus Sharp, 1877
Hatamus tarsalis Sharp, 1877


== Kilder ==
Dynastidae du monde- sjekkliste over artene Arkivert 5. august 2013 hos Wayback Machine.
Nettside om arten


== Eksterne lenker ==
(en) Hatamus tarsalis i Encyclopedia of Life 
(en) Hatamus tarsalis i Global Biodiversity Information Facility 
Hatamus tarsalis – detaljert informasjon på Wikispecies 
(en) Hatamus – kategori av bilder, video eller lyd på Commons
Neohyphus semivelutinus

Neohyphus semivelutinus er en bille som hører til gruppen hornbiller i familien skarabider (Scarabaeidae).


== Utseende ==
En middelsstor (ca. 25-30 millimeter), blankt brun til svart hornbille. Hannene mangler horn på hodet, men utmerker seg ved at fotleddene og særlig klørne på frambeina er sterkt forstørret. Oversiden er blank, hårløs og middels kraftig punktert. Pronotum er blankt, fint med tydelig og spredt punktert.


== Levevis ==
Lite ser ut til å være kjent om biologien til denne slekten.


== Utbredelse ==
Arten er utbredt på Sulawesi) og Filippinene.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Oryctoderini
Slekten Neohyphus Heller, 1896
Neohyphus semivelutinus (Fairmaire, 1883)
Neohyphus semivelutinus celebesus Heller, 1896
Neohyphus semivelutinus semivelutinus (Fairmaire, 1883)


== Kilder ==
Dynastidae du monde- sjekkliste over artene Arkivert 5. august 2013 hos Wayback Machine.
Nettside om arten


== Eksterne lenker ==
(en) Neohyphus semivelutinus i Encyclopedia of Life 
(en) Neohyphus semivelutinus i Global Biodiversity Information Facility 
Neohyphus semivelutinus – detaljert informasjon på Wikispecies 
(en) Neohyphus – kategori av bilder, video eller lyd på Commons
Charlotte av Württemberg

Charlotte av Württemberg kan referere til:

Charlotte av Storbritannia, (1766–1828), dronning av Württemberg
Prinsesse Charlotte av Württemberg, (1807–1873), også kjent som erkehertuginne Elena Pavlovna
Prinsesse Charlotte av Württemberg

Charlotte av Württemberg (Friederike Charlotte Marie), i Russland også kalt Elena Pavlovna, født 9. januar 1807 i Stuttgart,  død 2. februar 1873 i Stuttgart, var en tysk prinsesse av Kongedømmet Württemberg. Hun var datter av fyrst Paul av Württemberg og Charlotte av Saxe-Hildburghausen. I 1824 ble hun erkehertuginne i Russland etter å ha giftet seg med erkehertug Mikhail Pavlovitsj av Russland. 
Mikhail Pavlovitsj var i hovedsak opptatt av hæren, og tilbrakte lite tid med henne. De fikk likevel fem barn sammen, av hvilke to døde i svært ung alder og to til døde før de hadde fylt 21. Bare ett barn giftet seg og fikk barn selv. Charlotte tilbrakte mye av tiden ved å arrangere salonger der man diskuterte de nye, liberale politiske retningene, og ekteparets hus ble et av de sosiale og kulturelle sentrene i St. Petersburg.
Da ektemannen hennes døde. begynte Charlotte med veldedig arbeid, inkludert å trene opp sykepleiere til Krimkrigen. Hun hjalp til med opplæring av 165 sykepleiere. Senere hjalp hun til med Røde Kors i Russland. 


== Referanser ==


== Kilder ==
(en) Elena Pavlovna Romanov hos Find a Grave
Luksuschaufføren

Luksuschaufføren er en dansk stumfilmkomedie fra 1918 i regi av Robert Dinesen. Manuset ble skrevet av norskfødte Else Frölich, hennes ektemann A.W. Sandberg og Lau Lauritzen sr.


== Handling ==
Tøffelhelt og strømpefabrikant Archibald W. Johnson er på lystreise sammen med sin «xantippe». Grev Alex Alexis forelsker seg i parets selskapsdame, Ellinor, og gjør kur til henne. Det vil ikke fruen vite noe av. Enden på visen blir at hun tvinger sin bedre halvdel til å duellere med greven.


== Rolleliste ==
Valdemar Psilander - Grev Alex Alexis
Erik Holberg - Doktor Graham, Alex' venn
Oscar Stribolt - Archibald W. Johnson, strømpefabrikant
Astrid Krygell - Gracia, Archibalds kone
Ingeborg Spangsfeldt - Ellinor Wiggers


== Referanser ==


== Kilder ==
Luksuschaufføren i DFIs filmdatabase


== Eksterne lenker ==
(en) Luksuschaufføren på Internet Movie Database 
(da) Luksuschaufføren i Danmark Nationale Filminstitut
Berlin-erklæringen (1945)

Berlin-erklæringen av 5. juni 1945 var en kunngjøring fra de fire allierte seierherrene etter andre verdenskrig (USA, Storbritannia, Sovjetunionen og Frankrike), om at disse overtok den øverste statsmyndighet i Tyskland. 
Maktovertakelsen var begrunnet i Tysklands nederlag i krigen, og omfattet regjeringsmakten, kommandoen over Wehrmacht, forvaltning og myndighet over delstater, byer og kommuner. Det allierte kontrollrådet ble samtidig opprettet for å utøve de alliertes myndighet i Tyskland. Landet ble dessuten i en egen erklæring, oppdelt i fire okkupasjonssoner, basert på grensene fra 1937.Kontrollrådet besto av militærguvernørene Georgij Zjukov (Sovjetunionen), Dwight D. Eisenhower (USA), Bernard L. Montgomery (Storbritannia) og Jean de Lattre de Tassigny (Frankrike).Allerede før krigens slutt hadde de allierte diskutert hvordan Europa skulle organiseres i fredstid. Mot slutten av 1943 kom temaet om Tysklands deling opp i Teherankonferansen. Under Jaltakonferansen i februar 1945, planla Stalin, Roosevelt og Churchill inndeling i okkupasjonssoner. Grunnlinjene i tysklandspolitikken ble avtalt mellom disse tre stormaktene, under Potsdamkonferansen, sommeren 1945.


== Referanser ==
Tungebein

Tungebeinet, os hyoideum er en hesteskoformet knokkel som ligger ved rota av tunga, rett over strupehodet. Navnet er avledet av gresk ὑοειδεσ (hyoeides) - formet som en ypsilon (υ). Når man hviler, ligger det på høyde med underkjeven sett forfra og tredje halsvirvel (C3) sett bakfra.


== Funksjon ==
I motsetning til kroppens øvrige knokler har ikke tungebeinet noe ledd mot andre knokler, men er bare forbundet via muskler og sener. Muskler strekker seg fra forover, bakover og nedover, slik at tungebeinet kan beveges i flere retninger. Disse musklene er med å holde tunga på plass og bidrar til tale og svelging. Tungebeinet ligger såpass dypt bak muskelvev at man normalt ikke vil kunne kjenne det med fingeren. Bevegeligheten i tungebeinet er en forutsetning for den store variasjonen i lyd som mennesker er i stand til å frambringe. Tungebeinet er også feste for musklene som kontrollerer gulvet i munnhulen, strupehodet, strupelokket og selve svelget.


== Blodtilførsel ==
Tungebeinet blir forsynt med blod via tungearterien, som løper fra tunga og ned langs den største utløperen på hver side. Denne arterien deler seg, og den øverste greina løper langs oversiden av tungebeinet og forsyner de tilstøtende musklene med blod.


== Dannelse og evolusjon ==
Hoveddelen av knokkelen dannes ved forbeining av brusken i den nedre delen av 2. og 3. gjellebue på fosterstadiet. Den er støtte både for strupehodet og tungen.
Hos menneske og de fleste andre aper har tingebeinet to sett med «horn» (latin: cornu) som peker mot ryggsøylen. De øvre/fremre hornene (cornu minus) er de minste og kalles. De er feste for en sene (stylohyoid ligemant) på hver side av svelget som fester tingebeinet til en liten tapp som stikker ned fra hodeskallen foran hvert øre. Denne senen er i enkelte tilfeller forbeinet og kan gi vanskeligheter med å svelge. Hos de fleste andre pattedyr er cornu minor de største hornene. De dannes av den nedre delen av 2. gjellebue under fosterutviklingen og representerer den nederste delen av buen. Den øvre delen av denne gjellebuen ender opp som stigbøylen hos pattedyr.Særlig hos drøvtyggere og hos hestefamilien er den øverste delen av tungebeinet velitviklet og er knyttet til selve hjernekassa med ligamenter. Knokkelen ligger mellom festepunktet på tyggemuskelen og svelget og likner på en liten rørknokkel. Hos sau kan den i fasongen minne om det gamle måleinstrumentet jakobsstav, og dette utrykket brukes noen ganger om denne knokkelen.
Denne nederste delen fyller en tilsvarende funksjon som vårt tungebein hos krypdyr, fugler og amfibier. Hos fisk strekker tungebeinet seg helt fram til det møter underkjeven og løper langs denne fram mot spissen av kjeven.
Det bakre/nedre hornene (cornu majus) har en ruglete overflate som er feste for flere muskler. Den største er hyoglossus, som forankrer den bakre delen av tunga til tungebinet. Dette hornet dannes fra den 3. gjellebuen. Hos de fleste pattedyr er dette hornet mindre velutviklen enn de fremre små hornene.


== Referanser ==
Kim Jin-hyeon

Kim Jin-hyeon (født 6. juli 1987) er en sørkoreansk fotballspiller som spiller for den japanske klubben Cerezo Osaka.


== Landslaget ==
Han ble tatt ut i Sør-Koreas tropp til VM i fotball 2018 i Russland.


== Referanser ==


== Eksterne lenker ==
(en) Kim Jin-hyeon – FIFA 
(jp) Kim Jin-hyeon – J.League Data 
(en) Kim Jin-hyeon – Transfermarkt 
(en) Kim Jin-hyeon – national-football-teams.com 
(en) Kim Jin-hyeon – WorldFootball.net 
(en) Kim Jin-hyeon – Soccerbase.com 
(en) Kim Jin-hyeon – FootballDatabase.eu 
(en) Kim Jin-hyeon – Soccerway 
(en) Kim Jin-hyeon – PlaymakerStats.com 
(en) Kim Jin-hyeon – FBref
Jo Hyeon-woo

Jo Hyeon-woo (født 25. september 1991) er en sørkoreansk fotballspiller som spiller for Ulsan Hyundai FC.


== Landslaget ==
Han ble tatt ut i Sør-Koreas tropp til VM i fotball 2018 i Russland.Han ble tatt ut i Sør-Koreas tropp til VM i fotball 2022 i Qatar.


== Referanser ==


== Eksterne lenker ==
(en) Jo Hyeon-woo – FIFA 
(en) Jo Hyeon-woo – K League database 
(en) Jo Hyeon-woo – Transfermarkt 
(en) Jo Hyeon-woo – national-football-teams.com 
(en) Jo Hyeon-woo – WorldFootball.net 
(en) Jo Hyeon-woo – FootballDatabase.eu 
(en) Jo Hyeon-woo – Soccerway
Monos

Monos er en øy i Republikken Trinidad og Tobago. Den er en av "Bocas Islands" (Bocas øyene), som ligger i Bocas del Dragón (Dragens kjeft) mellom Trinidad og Venezuela. Den har navnet sitt fordi en gang var apen Guyanan red howler (en brølape) hjemmehørende på øya og "monos" er spansk for aper.


== Kilder ==
Anthony, Michael (2001). Historical Dictionary of Trinidad and Tobago. Scarecrow Press, Inc.  Lanham, Md., and London. ISBN 0-8108-3173-2.
Habib Ur-Rahman Manzoor

Habib Ur-Rahman Manzoor er en norsk skuespiller.
Habib Manzoor er som skuespiller best kjent fra filmen Izzat (2005) hvor han spilte «Wasim» som liten. Året etter var han med i den norske TV-serien Johnny og Johanna, som gikk på NRK, der spilte han «Assad». Samme året var Manzoor stemmen til «Amir» i lydboken «Krutt i støvla» produsert av Arne Svingen. I 2017 er Habib Manzoor en av skuespillerne som er med i fengselsfilmen Gjengangere (2017) hvor han spiller «Khurram», en av de innsatte.


== Filmografi ==
2017 Gjengangere, Khurram
2006 Johnny og Johanna (TV), Assad
2005 Izzat, Wasim som liten


== Kilder ==
«Krutt i støvla» - NRK


== Eksterne lenker ==
(en) Habib Ur-Rahman Manzoor på Internet Movie Database
Kim Jin-su

Kim Jin-su (født13. juni 1992) er en sørkoreansk fotballspiller som spiller for Jeonbuk Hyundai Motors, på lån fra den saudiarabiske klubben Al-Nassr FC.


== Landslaget ==
Han ble tatt ut i Sør-Koreas tropp til VM i fotball 2022 i Qatar.


== Referanser ==


== Eksterne lenker ==
(en) Kim Jin-su – FIFA 
(jp) Kim Jin-su – J.League Data 
(en) Kim Jin-su – K League database 
(en) Kim Jin-su – Transfermarkt 
(en) Kim Jin-su – national-football-teams.com 
(en) Kim Jin-su – WorldFootball.net 
(en) Kim Jin-su – FootballDatabase.eu 
(en) Kim Jin-su – Soccerway 
(en) Kim Jin-su – FBref 
(es) Kim Jin-su – as.com
Go Yo-han

Go Yo-han (født 10. mars 1988) er en sørkoreansk fotballspiller som spiller sørkoreanske klubben FC Seoul.


== Landslaget ==
Han ble tatt ut i Sør-Koreas tropp til VM i fotball 2018 i Russland.


== Referanser ==


== Eksterne lenker ==
(en) Go Yo-han – FIFA 
(en) Go Yo-han – K League database 
(en) Go Yo-han – Transfermarkt 
(en) Go Yo-han – national-football-teams.com 
(en) Go Yo-han – FootballDatabase.eu 
(en) Go Yo-han – Soccerway 
(en) Go Yo-han – FBref
Nesebein

Nesebeinet, os nasale består av to små knokler som ligger på hver side av den øverste delen av nesa, med en søm langs neseryggen. De møter pannebeinet i en vinkel i neserota. Ved øyet ligger de an mot overkjevebeinet på hver side og mot nesehullet nederst.


== Nesebeinet og neseåpningen ==
Hos menneske og andre pattedyr er nesebeinet tvert avsluttet i nederkant slik at det dannes en neseåpning mellom nesebeina og overkjeven, og den nederste halvdelen av nesa er stivet opp av en utløper av nesebrusken. Hos krypdyr, fugler og amfibier fortsetter nesebeina videre framover til de møter premaxillene, og neseåpningene ligger på siden av nesebeinet, mellom nesebeina, premaxillene og maxillene.Menneskets nesebein er svært variable i form og størrelse, og er en viktig bidragsyter til variasjonen og personlige trekk i ansiktet. Nesebeinet er en av de viktigste markørene når man skal rekonstruere ansikter fra hodeskaller. Hos tropiske folkeslag er nesebeina relativt flate og ligger nesten i flukt med ansiktet. Folkeslag som et tilpasset et kaldere klima har ofte sterkt hvelvede nesebein, slik at de får en høy og gjerne lang nese. Hos enkelte grupper forekommer også en distinkt vinkel nederst på nesebeinet, hvilket gir en såkalt «ørnenese».


== Nesebeinet og skalletaket ==
Nesebeinet er en del av skalletaket og er dannet som hudbein. Det er det andre paret av en serie parrede knokler som dekket hjernekassa hos de første panserpaddene og er modifisert og slått sammen med andre knokler hos senere firbeinte virveldyr. Hos panserpadder er denne serien:
Premaxillene eller fortannbeinet, aller fremst
Nesebeina
Pannebeina (parrede hos de fleste firbeinet virveldyr)
Issebeina
Postparietale-knoklene, en del av issebeina hos fugler og bakhodebeinet hos pattedyr.Nesebeina er langt større og dominerende hos de fleste firbeinte virveldyr, siden den midte delen av ansiktet er sterkt redusert hos mennesker og andre aper. Hos skilpadder  mangler nesebeina helt eller neste helt, og funksjonen er tatt over av prefrontalbeinet (mangler hos pattedyr) som strekker seg fra øyehulen og ned til neseboret på hver side.


== Referanser ==
Fu Youyi

Fu Yauwei (kinesisk: 傅遊藝, pinyin: Fù Yóuyì; død 24. august 691), kjent som Wu Youyi (武遊藝) i keiserinne Wu Zetians regjeringstid, var en embedsmann i Kina under Tang-dynastiet og Wu Zetians Zhou-dynasti, og var i en kortere tid kansler etter at hun kom på tronen i 690.  


== Liv og virke ==


=== Tang-dynastiet ===
Det er ikke kjent når Fu Youyi ble født, men det vites at han var fra fylket Ji (汲縣, del av det moderne Xinxiang i Henan).    
I 690, da Wu Zetian var enkedronning og regent på vegne av sønnen keiser Ruizong, var han assisterende keiserlig sensor (侍御史). Han anførte da en gruppe på om lag 900 personer fra regionen Guanzhong for offentlig, utenfor palasset, å be om at Tang-dynastiet måtte ende, og at et nytt Zhou-dynasti måtte opprettes med henne som keiserinne.  
Enkedronning Wu avslo offentlig dette først, men forfremmet ham.


=== Wu Zetian keiserinne ===
Som en følge av dette kom det bølger av petisjoner med den samme oppfordring, og til slutt fremsatte også keiser Ruizong en slik petisjon. Enkedronning Wu gav til slutt etter og gikk med på å bestige keisertronen; dette ble opprettelsen av det nye Zhou-dynastiet, som skulle avbryte Tang. 
Etter tronbestigelsen forfremmet hun Fu Youyi til Luantai Shilang (鸞臺侍郎), det vil si assisterende leder av den keiserlige regjerings eksaminasjonsbyrå (鸞臺, Luantai).  Hun gav ham også tittelen Tong Fengge Luantai Pingzhangshi (同鳳閣鸞臺平章事), noe som gjorde ham til de facto kansler. Hun gav ham også det keiserlige slektsnavn Wu. I løpet av ett år gikk han gjennom de fire embedsuniformsfarger — blått, grønt, rødt og fiolett, fra den laveste til nesten den høyeste. Dette gav ham økenavnet «årstidsembedsmannen».
I 691 ble Fu også gitt ærestittelen Yinqing Guanglu Daifu (銀青光祿大夫). På denne tiden var hans bror Fu Shentong (傅神童) minister for offentlige arbeider. 
En måned etter ble han gjort til assisterende minister for seremonier - og var da ikke lenger kansler. Omtrent på denne tiden hadde Fu Youyi en drøm hvori han satt i en av hallene i det keiserlige palass, Danlu-hallen (湛露殿). Han fortalte om denne drømmen til en nær medarbeider. Dette ble av denne ansett som upassende; det ble ansett at det viste ren ambisjon om å bli keiser selv. Medarbeideren rapporterte det hele i all hemmelighet til keiserinne Wu Zetian. Hun fikk da Fu arrestert, og han begikk selvmord i fengselet.


== Litteratur ==
Tangshu, vol. 186, part 1.[1]
Zizhi Tongjian, vol. 204.
Choi Chul-soon

Choi Chul-soon (født 8. februar 1987) er en sørkoreansk fotballspiller som spiller for den sørkoreanske klubben Jeonbuk Hyundai Motors.


== Referanser ==


== Eksterne lenker ==
(en) Choi Chul-soon – FIFA 
(en) Choi Chul-soon – K League database 
(en) Choi Chul-soon – Transfermarkt 
(en) Choi Chul-soon – national-football-teams.com 
(en) Choi Chul-soon – Soccerway 
(en) Choi Chul-soon – FBref
Kölner Progressive

Köln Progressive (også «Gruppe progressiver Künstler») var en kunstnergruppe rundt malerne Franz Wilhelm Seiwert, Heinrich Hoerle og fotograf August Sander, og ble grunnlagt på begynnelsen av 1920-tallet. En felles tilnærming var å dokumentere folk og sosiale strukturer i sin samtid med bilder. 
I nær omkrets til disse tre var dessuten maleren Gottfried Brockmann, grafikeren Gerd Arntz, billedhuggerne Otto Freundlich og Hans Schmitz, forfatterne Ludwig Mathar, Dettmar Heinrich Sarnetzki og Otto Brües, så vel som arkitekt Hans Heinz Lüttgen og Wilhelm Riphahn. Fra 1919 til 1921 holdt de til i Junkerhaus i Simonskall som del av Experimentes Kalltalgemeinschaft. Senere knyttet glass- og bildemaleren Ludwig Egidius Ronig seg til. I 1932 grunnla han avantgarde-gruppen Gruppe 32 sammen med Seiwert, Hoerle, Räderscheidt, Franz Joseph Esser og Davringhausen - en gruppe som riktignok ble oppløst året etter.


== Litteratur ==
Uli Bohnen: Das Gesetz der Welt ist die Änderung der Welt. Die rheinische Gruppe progressiver Künstler (1918-1933). (Verdens lov er endring av verden er i Forandring i verden. Den rhinske Gruppe av progressive artister (1918-1933)). Karin Kramer Verlag, Berlin 1976, ISBN 3-87956-077-3
Lynette Roth (red.): köln progressiv 1920-33. seiwert, hoerle, arntz. König, Köln 2008, ISBN 978-3-86560-383-8 (Katalog til utstillingen av samme navn ved Ludwig-Museet, Köln, 15. mars - 15. juni 2008).


== Referanser ==


== Eksterne lenker ==
Utstillingen «Köln progressive» i Museum Ludwig i Köln,
Kim Min-woo

Kim Min-woo (født 25. februar 1990) er en sørkoreansk fotballspiller som spiller for den sørkoreanske klubben Sangju Sangmu FC, på lån fra Suwon Samsung Bluewings.


== Landslaget ==
Han ble tatt ut i Sør-Koreas tropp til VM i fotball 2018 i Russland.


== Referanser ==


== Eksterne lenker ==
(en) Kim Min-woo – Olympedia 
(en) Kim Min-woo – FIFA 
(jp) Kim Min-woo – J.League Data 
(en) Kim Min-woo – K League database 
(en) Kim Min-woo – Transfermarkt 
(en) Kim Min-woo – national-football-teams.com 
(en) Kim Min-woo – FootballDatabase.eu 
(en) Kim Min-woo – Soccerway 
(en) Kim Min-woo – FBref
Rangtong-Shentong

Rangtong og shentong er to distinkte synspunkter om «tomheten» (śūnyatā) og læren om de to sannheter i tibetansk buddhisme. De er tibetanske kategorier av madhyamaka. Rangtong utgjør majoriteten av madhyamaka-skolene og lærer at alle fenomener er tomme for en varig og uforanderlig essens, og at denne tomheten ikke er den absolutte virkelighet, men bare en nominell karakteristikk av fenomener. Rangtong er i sin tur inndelt i svātantrika og prāsaṅgika.
Shentong ble systematisert av Dolpopa Sherab Gyaltsen (1292–1361), som identifiserte den absolutte virkeligheten med Buddhanatur.
Kwon Kyung-won

Kwon Kyung-won (født 31. januar 1992) er en sørkoreansk fotballspiller som spiller for den japanske klubben Gamba Osaka.


== Landslaget ==
Han ble tatt ut i Sør-Koreas tropp til VM i fotball 2022 i Qatar.


== Referanser ==


== Eksterne lenker ==
(jp) Kwon Kyung-won – J.League Data 
(en) Kwon Kyung-won – K League database 
(en) Kwon Kyung-won – Transfermarkt 
(en) Kwon Kyung-won – national-football-teams.com 
(en) Kwon Kyung-won – WorldFootball.net 
(en) Kwon Kyung-won – FootballDatabase.eu 
(en) Kwon Kyung-won – Soccerway 
(en) Kwon Kyung-won – FBref
Med dej i mina armar

For filmen, se Med deg i mine armer.«Med dej i mina armar» er en svensk foxtrot skrevet av Kai Gullmar (musikk) og Hasse Ekman (tekst). Den var ledemotivet i filmen med samme navn fra 1940. Sangen ble spilt inn av Sven-Olof Sandberg med Willard Ringstrands orkester og utgitt på 78-platen Sonora 3675 i 1940. Den har også blitt framført av blant annet Karin Juel, Vikingarna og Björn Skifs.


== Norsk versjon ==
Juul Hansen har skrevet en norsk tekst. Den norske tittelen er «Med deg i mine armer».


=== Innspilling ===
Øystein Frantzen. Polydor Danseorkester. Dir.: Kr. Hauger. Innspilt i Oslo 4. mars 1941. Utgitt på 78-platene Polydor 6073 og Telefunken T-8325.


== Referanser ==